Grumman A-6 Intruder

Grumman A-6 Intruder 
275px Rol Oanfalsfleantúch/jachtbommesiter Makker Grumman Earste flecht 19 april 1960  Yn tsjinst 1963 Ut tsjinst 28 april 1993 (USMC) 28 febrewaris 1997 (USN)   Tal makke 693 (1963-1990)  Brûkers  Farianten Northrop Grumman EA-6B Prowler, KA-6D Intruder (tankfariant) 
De Grumman A-6 Intruder wie in Amerikaansk militêr oanfalsfleantúch mei twa motors, dat ein jierren fyftich ûntwurpen waard foar de Marine fan de Feriene Steaten. It tastel waard in soad brûkt en wie in tsjinst by de Amerikaanske marine, de USN en by de Amerikaanske mariniers, it USMC.

De A-6 wie tige sterk boud en koe ek by min waar operearje (‘all weather’-kapasiteit), dêrom wie it tastel hast universeel yn te setten. De A-6 waard sawol by grutte kombinearre loftoanfallen brûkt as ek faak by nacht yn seksjes fan twa tastellen of allinnich.

It tastel hie gjin kanonnen, mar wie útrist mei protte hardpoints ûnder de fleugels wêr't goed 9000 kg oan wapens oan ophongen wurde koene.

De Grumman A-6 waard yn 1997 om reden fan ferâldering stadichoan ferfongen, mar it A-6-airframe wurdt noch altyd brûkt foar de operasjonele ECM-fariant fan de USN, de Grumman EA-6B Prowler.

Hûnderten útklaaide airframes waarden yn 2000 yn Floarida yn 'e see smiten en foarmje no in keunstmjittich rif foar de kust by Miami.

 Skiednis ynset
Yn de perioade 1965-1973 wiene Intruders aktyf boppe Laos, Kambodja en Fjetnam. Benei 100 tastellen giene yn dy tiid by in aksje ferlern.
Yn 1975 waarden se in skoftke ynset yn Kambodja
Yn 1982 diene se mei oan de ynvaazje fan it eilân Grenada
Yn 1983 waarden Intruders ynset boppe Libanon; twa giene dêrby ferlern
Yn 1986 folge ynset by aksjes tsjin Libië yn de Golf fan Sidra
Yn 1988 fleagen se yn de kontreien fan de Perzyske Golf
Yn 1991 diene se mei oan de befrijing fan Koeweit
Yn 1993 waarden se ynset by de oarloch mei Irak

 Technyske gegevens 
  Gegevens A-6A Gegevens A-6E Langte:  16,69 m  16,69 m Spanwiidte:  16,15 m
 7,72 m (fâlde) 16,15 m
 7,72 m (fâlde) Hiche:  4,93 m  4,93 m Fleugeloerflak:  49,15 m²  49,15 m² Gewicht leech:  11.476 kg  12.093 kg Startgewicht maks. :  24.358 kg  27.397 kg Branjekapasiteit:  ?  yntern: 8.873 l
 ekstern: fiif tanks fan 1.515 liter it stik Heechste faasje:  1.039 km/o (op seenivo)  1.036 km/o (op seenivo) Krúsfaasje:  744 km/o (op seenivo)  763 km/o (op seenivo) Klimfaasje:  ?  38,75 m/s Tsjinstplafond:  12.268 m  12.925 m Fleanberik:  5.190 km  4.408 km Min. langte startbaan:  ?  1.469 m (sûnder katapult) Langte lâningsbaan:  ?  823 m (sûnder rimparasjute) Oandriuwing:  2 strielmotors Pratt & Whitney J52-P-8A  2 strielmotors Pratt & Whitney J52-P-8B Driuwkrêft:  2 × 37,81 kN (sûnder neiferbaarnder)  2 × 41,20 kN (sûnder neiferbaarnder) Bemanning:  2  2 Bewapening:
Raketten en bommen
10x 2.75" Rocket Pod
10x 5" Zuni Rocket Pod
28x Mk-20 Rockeye Mk-77 Napalm
28x Mk-81 (250 lbs)
28x Mk-82 Snakeye 13 Mk-83 (1,000 lbs) of 5 Mk-84 (2,000 lbs)
20x Mk-117 (750 lbs)
28x CBU-78
GBU-10E Laser Guided Bomb
GBU-12D Laser Guided Bomb
GBU-16B Laser Guided Bomb
AGM-123A Skipper II
AGM-45 Shrike
AGM-62 Walleyes
 AIM-9 Sidewinder
 AGM-88 HARM

 Keppelings om utens 
 Hiemside Intruder Association
 FAS-webside oer de A-6 Intruder
 NL Grumman A-6-webside

Kategory:Amerikaanske jachtfleanmasine
Category:Grumman Aerospace Corporation
Kategory:Yntroduksje út 1960